Diari Oficial de la Generalitat Valenciana


Sumari del DOGV 6879, del 10-10-2012 (2012/9257)

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada 13/12 contra la Resolució de 9 de maig de 2012, del director general de Farmàcia i Productes Sanitaris.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9257


Data del document
:   25-09-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada 13/12 contra la Resolució de 9 de maig de 2012, del director general de Farmàcia i Productes Sanitaris. [2012/9257]  
Vist el recurs d'alçada núm. 13/12, interposat per Alfonso López Ruiz contra la Resolució de 9 de maig de 2012, del director general de Farmàcia i Productes Sanitaris, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la comissió de baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, i examinats els següents, fets  
Primer. Per mitjà de la Resolució de 7 d'abril de 2011, del director general de Farmàcia i Productes Sanitaris, publicada en el Diari Oficial de la Comunitat Valenciana núm. 6504, de 18 d'abril de 2011, es va iniciar el procediment d'adjudicació de les autoritzacions d'obertura de noves oficines de farmàcia referenciades en els apartats 1, 2 i 3 d'esta mateixa resolució.  
  
Segon. Amb data 15 de febrer de 2012 es va publicar en el Diari Oficial de la Comunitat Valenciana núm. 6714 la Resolució de 6 de febrer de 2012, del director general de Farmàcia i Productes Sanitaris, per mitjà de la qual s'ordena la publicació de l'acord de la comissió de baremació pel qual s'establix la llista provisional dels participants en el procediment d'adjudicació d'autoritzacions d'obertura de noves oficines de farmàcia i s'atorga un termini de quinze dies perquè formulen les al·legacions que consideren oportunes sobre la puntuació obtinguda.  
  
Tercer. Per mitjà de la Resolució de 15 de maig de 2012, del director general de Farmàcia i Productes Sanitaris, publicada en el Diari Oficial de la Comunitat Valenciana núm. 6774, de 15 de maig de 2012, s'ordena la publicació de l'acord de la comissió de baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia.  
  
Quart. No conforme amb les llistes definitives publicades en esta resolució, Alfonso López Ruiz, amb data 15 de juny de 2012, va interposar un recurs d'alçada en què manifestava la seua disconformitat amb la puntuació definitiva que li havia sigut atorgada per la comissió de baremació, responsable de valorar els mèrits al·legats per cada participant, en què manifestava que no se li havia computat com a mèrit cap article dels cinc aportats, al·legava que els articles tenen ISBN o ISSN i estan publicats en revistes científiques i sol·licitava que se li reconegueren 0,5 punts per cada publicació.  
A més, està disconforme amb la puntuació atorgada en la prova escrita per la comissió de baremació, de 52 respostes correctes, 33 respostes incorrectes i 13 respostes sense contestar. El recurrent al·lega que hi ha un error, ja que el resultat de la prova escrita, de la qual aportà la còpia de la plantilla en el seu escrit d'al·legacions de 23 de febrer de 2012, és de 53 respostes totals correctes i 34 respostes totals incorrectes.   
Per tant, els càlculs serien els següents: 53 x 0,25 punts = 13,25 punts de respostes correctes; 34 x 0,06 punts = 2,04 punts d'incorrectes. Total: 13,25 - 2,04 = 11,21 punts.  
Quint. El recurs interposat es va traslladar a la comissió de baremació, que va emetre un informe en què proposava l'estimació parcial del recurs.   
Als fets anteriors s'apliquen els següents, fonaments jurídics  
  
Primer. L'Agència Valenciana de Salut és competent per a resoldre este recurs, en virtut de les disposicions de la Llei 5/1983, de 30 de desembre, de Govern Valencià; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, pel qual s'aproven els Estatuts de l'Agència Valenciana de Salut; el Decret 164/2005, de 4 de novembre, del Consell de la Generalitat, pel qual es modifiquen els Estatuts de l'Agència Valenciana de Salut; la Llei 6/1998, de 22 de juny, d'Ordenació Farmacèutica de la Comunitat Valenciana; la Llei 5/2003, de 28 de febrer, de la Generalitat, de modificació de l'article 18 de la Llei 6/1998, de 22 de juny; el Decret 149/2001, de 5 d'octubre, del Consell de la Generalitat Valenciana, pel qual s'establix el procediment d'autorització de noves oficines de farmàcia; el Reial Decret 278/1980, de 25 de gener, sobre transferència de competències en matèria de sanitat; i la Llei 30/1992, de 26 de novembre, i les seues modificacions.  
Segon. Una vegada revisada la documentació aportada pel recurrent, la comissió de baremació, en la sessió realitzada amb data 13 de setembre de 2012, acta núm. 16, acorda:  
1. Respecte a les cinc publicacions que el recurrent va presentar amb data 13 de maig de 2011, amb els títols «Atención farmacèutica: evaluación de antidiabéticos orales e insulina y los factores que influyen en su prescripción», amb ISBN 806-89-657-1655-1; «Manejo global del tratamiento de la diabetes mellitas tipo II», amb ISBN 888-62-776-3444-2; «Actualización en el tratamiento de la diabetes tipos 2. Uso de análogos GLP-1», amb ISBN 483-69-047-0016-4; «Avances en la administración de insulina por vía oral», amb ISBN 603-19-350-8311-2, i «Atención farmacéutica en pacientes diabéticos y intolerantes a la glucosa», amb ISBN 446-83-329-0608-9, es considera que cal considerar vàlids els documents aportats amb ISBN i, en conseqüència, valorar-los d'acord amb el que establixen els criteris fixats per la comissió de baremació.   
  
2. Respecte a la puntuació obtinguda en la prova escrita prevista en la convocatòria d'autoritzacions de noves oficines de farmàcia, la comissió de baremació va sol·licitar a l'empresa encarregada de la correcció de la prova escrita confirmació de la puntuació obtinguda pel Sr. López Ruiz, amb el resultat de 52 respostes encertades i 33 respostes errònies. El còmput es va realitzar sense tindre en compte les cinc preguntes que van ser anul·lades (27, 28, 40, 74 i 86) per mitjà de la Resolució de 15 de maig de 2012, del director general de Farmàcia i Productes Sanitaris, i prenent les cinc primeres respostes de les de reserva.  
  
En virtut dels fets i fonaments jurídics anteriors, resolc:  
  
Estimar parcialment el recurs d'alçada 13/12, interposat per Alfonso López Ruiz, contra la Resolució de 9 de maig de 2012, del director general de Farmàcia i Productes Sanitaris, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la comissió de baremació pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, en el sentit següent:  
1. Estimar la primera al·legació i computar cinc publicacions en l'apartat V.2.a.1: «Nombre de llibres o treballs científics publicats», d'acord amb els fonaments jurídics mencionats adés.  
2. Desestimar la segona al·legació sobre la puntuació de la prova escrita, ja que el càlcul que el recurrent al·lega es considera erroni.  
3. Ordenar la modificació de les llistes definitives de procediment d'adjudicació d'autoritzacions d'obertura de noves oficines de farmàcia, en el sentit resultant d'esta resolució.  
Cal notificar esta resolució als interessats amb l'advertiment que esgota la via administrativa i que s'hi pot interposar recurs contenciós administratiu en el termini de dos mesos, comptadors des de l'endemà de la data de notificació, davant de la Sala Contenciosa Administrativa del Tribunal Superior de Justícia de la Comunitat Valenciana.  
  
  
València, 25 de setembre de 2012.- La secretària autonòmica de la Agència Valenciana de la Salut: María Manuela García Reboll.